b'\n_START_ARTICLE_\nJack Nicholson\n_START_SECTION_\n\xc5\xbdivljenje\n_START_PARAGRAPH_\nNicholson je sin barske plesalke June Frances Nicholson; o\xc4\x8deta ni poznal, saj ga je mati hotela vzgajati brez njega, mo\xc5\xbeno pa je tudi, da ni zares vedela, kdo je pravi o\xc4\x8de. Odra\xc5\xa1\xc4\x8dal je v prepri\xc4\x8danju, da sta njegova stara star\xc5\xa1a, pri katerih je \xc5\xbeivel kot otrok, njegova mati in o\xc4\x8de, njegova mati pa da je njegova sestra; resnico je izvedel \xc5\xa1ele po smrti starih star\xc5\xa1ev leta 1974 od novinarja revije TIME, ki je delal prispevek o njemu._NEWLINE_\xc5\xbde zgodaj je \xc5\xbeelel postati igralec, zato je po srednji \xc5\xa1oli od\xc5\xa1el v Hollywood, kjer je delal pri dvojcu Hanna & Barbera. Kmalu se je preskusil tudi kot igralec, v nizkoprora\xc4\x8dunskih filmih Rogerja Cormana in Monteja Hellmana, vendar brez vidnej\xc5\xa1ega uspeha, zato je \xc5\xbee mislil, da bo ostal re\xc5\xbeiser in scenarist. Po preboju v Goli v sedlu je \xc5\xa1la njegova kariera strmo navzgor. Poleg Michaela Cainea je edini igralec, ki je bil nominiran za oskarja v petih zaporednih desetletjih in ima najve\xc4\x8d nominacij (12) med igralci._NEWLINE_V zasebnem \xc5\xbeivljenju je velik obo\xc5\xbeevalec ko\xc5\xa1arke, predvsem mo\xc5\xa1tva Los Angeles Lakers, in zbiratelj del sodobnih slikarjev.'